Gedagte vir die dag: Ek soek … Hom | Maroela Media
Ek soek U, o God, my God, ek dors na U; ek smag na U soos in ’n dor en droë land, ’n land sonder water. (Psalm 63:2)
Dawid was ’n man na God se hart. Ten spyte van alles wat hy verkeerd gedoen het, bly hy ’n voorbeeld. In Dawid se hart voel hy ’n soeke, ’n dors. Kyk, alle mense het so ’n verlange, maar Dawid kon dit korrek identifiseer: Sy verlange is ’n verlange na God. Die meeste mense verstaan nie hulle verlange nie. Hulle beleef ’n behoefte in hulle hart, ’n “yearning” – na iets – ’n strewe na vervulling, na sin, na liefde, na wat ook al. Dan probeer hulle dit op allerhande maniere vervul.
Ons soek gewoonlik vervulling in geld, want ons reken geld kan al die ander dinge koop. Anders soek ons genot, opwinding, sekuriteit, om ’n bydrae te maak, om ’n sinvolle lewe te leef, liefde te bewys of ’n nalatenskap na te laat. Baie van hierdie dinge is goed, maar as Christene glo ons daardie hele behoefte, die hele groot gat in jou hart, is ’n behoefte na God. Jou soeke is na Hom – myne ook.
Here van my hart, U alleen vervul my diepste behoefte. By U is al my liefde en sin. Amen.
Waar woorde …Here Jesus dankie dat U alleen die holtes die gate die leegheid in my siel op vul met U teenwoordigheid…ek eer U liefdevolle Heer.
Ja dis so waar, niemand kan daardie leegte in mens se binneste vul behalwe GOD nie!
U alleen vervul my diepste behoefte…Amen!